Tundub, et asi õnnestus! Olen selle ajaga, nende nii nimetatud killerbootsidega (minu rulluisusaapad), kokku sõitnud rohkem kui 5 tundi ning jalad on täiesti  terved. Kohati tekivad mõned ebamugavused, aga see oleneb kõik paelte kinnisidumistugevusest. Sellegi poolest on päris mõnus veereda ning iga korraga muutub samm kergemaks. Kihutama veel ei hakka, ei ole tarvis. Ega ma nüüd ainult uisutamisega ka tegele. Treeningvahendite hulka kuuluvad endiselt tossud, bassein, jalgratas ning palju muud. Aga siiski veel vaikselt, kasvavas tempos, lihvin end vormi.